Διοργανώσεις Ε.Π.Σ. Πειραιά 1994–95

Το πρωτάθλημα της Ένωσης Πειραιώς της περιόδου 1994-95 διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 96 σύλλογοι.

 Κατηγορίες 
 Α΄ με 32 ομάδες σε δύο ομίλους των 16 ομάδων.
 Β΄ με 32 ομάδες σε δύο ομίλους των 16 ομάδων.
 Γ΄ με 32 ομάδες σε δυο ομίλους των 16 ομάδων.

 Α΄ Κατηγορία 
Τους τίτλους των δυο ομίλων της Α΄ Κατηγορίας κατέκτησαν ο Μαύρος Αετός Κερατσινίου και η Δόξα Ασπροπύργου."Τελικές βαθμολογίες", εφ. Αθλητική Ηχώ, 29/5/1995, σελ. 4 Οι δυο πρωταθλήτριες ομάδες ανέβηκαν στη Δ΄Εθνική της περιόδου 1995-96. Υπερπρωταθλήτρια Πειραιώς ανακηρύχθηκε η ομάδα του Κερατσινίου, επικρατώντας της αντιπάλου του με σκορ 3-1, στον αγώνα για τον υπερπρωταθλητή Πειραιώς στο γήπεδο Μοσχάτου.Φύλλο εφημερίδας "ΦΩΣ των ΣΠΟΡ", της 4ης Ιουνίου 1995εφ. Αθλητική Ηχώ, 4/6/1995, σελ. 8

Έπειτα από παραίτηση που δήλωσε η Δόξα Ασπροπύργου για τη συμμετοχή της στη Δ' Εθνική, έδωσαν αγώνα μπαράζ για την άνοδο στην Δ' Εθνική ο Ηρακλής Ελευσίνας και η Δύναμη Νίκαιας,εφ. Αθλητική Ηχώ, 25/8/1995, σελ. 4 που είχαν ισοβαθμίσει στην κανονική διάρκεια του πρωταθλήματος. Ο αγώνας διεξήχθη στις 30 Αυγούστου 1995 στο γήπεδο Ασπροπύργου,εφ. Αθλητική Ηχώ, 30/8/1995, σελ. 4 όπου η Δύναμη Νίκαιας επικράτησε του αντιπάλου της με 7-6 στα πέναλτι, αφού η κανονική διάρκεια του αγώνα και η παράταση έληξε 1-1 και κέρδισε την άνοδο στη Δ' Εθνική της περιόδου 1995-96.εφ. Αθλητική Ηχώ, 31/8/1995, σελ. 3

Ωστόσο όμως, παρότι η Δόξα δε δήλωσε συμμετοχή στη Δ' Εθνική, συγχωνεύτηκε με τον Πανασπροπυργιακό που αγωνιζόταν ήδη στη Δ' Εθνική και είχε κερδίσει την παραμονή του και έτσι η πόλη του Ασπροπύργου εκπροσωπήθηκε στο πρωτάθλημα της Δ' Εθνικής με τη νέα ομάδα Ένωση Πανασπροπυργιακού-Δόξας.

 Β΄ Κατηγορία 
Τους τίτλους των δυο ομίλων κατέκτησαν ο Αετός Κορυδαλλού και η Α.Ε. Καμινίων. Υπερπρωταθλητής αναδείχθηκε ο Αετός, επικρατώντας της αντιπάλου του με σκορ 3-0, στον αγώνα για τον υπερπρωταθλητή Β΄ Κατηγορίας στο γήπεδο Δραπετσώνας. Επίσης την άνοδο στην Α΄ Κατηγορία κέρδισαν οι δευτεραθλητές των δυο ομίλων Ίκαρος Ασπροπύργου και Ηρακλής Νίκαιας.

 Γ΄ Κατηγορία 
Τους τίτλους των δυο ομίλων κατέκτησαν η Δόξα Περάματος και ο Απόλλων Ασπροπύργου. Επίσης την άνοδο στην Β΄ Κατηγορία κέρδισαν οι δευτεραθλητές των δυο ομίλων, Βυζάντιο Ταμπουρίων Κερατσινίου και Εθνικός Περάματος.

 Κύπελλο 

 Τελικός 

 Παραπομπές 

 Πηγές 

 Αρχείο Αθλητικής εφημερίδας "ΦΩΣ των ΣΠΟΡ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1994-1995